Pielikums protokolam Nr. 4/2024

**LĒMUMS**

Jelgavā

2024.gada 11.martā Nr. 10

**Par piekrišanu zemes iegūšanai īpašumā (Spartaka iela 21A, Ozolnieki, Ozolnieku pagasts)**

# Izskatot Argentīnas pilsoņa Mauro Hernan Martinez 2024. gada 20. februāra iesniegumu, Jelgavas novada pašvaldībā reģistrēts ar Nr. JNP/3-16/24/472, ar lūgumu atļaut viņam iegūt īpašumā nekustamo īpašumu Spartaka iela 21A, Ozolnieki, Ozolnieku pagastā, Jelgavas novadā, konstatēts:

1. Pamatojoties uz 2024. gada 16. februāra Nekustamā īpašuma pirkuma līgumu, Mauro Hernan Martinez ir nopircis nekustamo īpašumu ar kadastra numuru 54660010059, Spartaka iela 21A, Ozolnieki, Ozolnieku pagastā, Jelgavas novadā.
2. Nekustamais īpašums Spartaka iela 21A ar kadastra numuru 54660010059 sastāv no zemes vienības 0,12 ha platībā ar kadastra apzīmējumu 54660010059, dzīvojamās ēkas ar kadastra apzīmējumu 54660010059001 un saimniecības ēkām ar kadastra apzīmējumiem 54660010059002, 54660010059003 ar adresi: Spartaka iela 21A, Ozolnieki, Ozolnieku pagasts, Jelgavas novads.
3. Atbilstoši spēkā esošajam Ozolnieku novada teritorijas plānojumam zemes vienība ar kadastra apzīmējumu 54660010059 atrodas *Savrupmāju apbūves* teritorijā (DzS).
4. Iesniegumā Mauro Hernan Martinez norādījis zemes turpmākās izmantošanas mērķi – nekustamo īpašumu iegādājos, lai tajā dzīvotu ar savu ģimeni.
5. Likuma “Par zemes privatizāciju lauku apvidos” (turpmāk – Likums) 28. pantā ir minēti darījuma subjekti, kas var iegūt īpašumā zemi.
6. Likuma 28. panta ceturtā daļa noteic, ka Darījumu subjekti, kuri nav minēti šā panta pirmajā daļā, zemi var iegūt īpašumā, ievērojot šā likuma [29. pantā](https://likumi.lv/ta/id/74241#p29) noteiktos ierobežojumus un [30. pantā](https://likumi.lv/ta/id/74241#p30) noteiktajā kārtībā.
7. Likuma 30. pants paredz, ka šā likuma [28. panta](https://likumi.lv/ta/id/74241#p28) ceturtajā daļā minētās personas (izņemot nepilsoņus), kas vēlas iegūt zemi īpašumā vai valsts īpašumu privatizāciju veicošā institūcija, ja tā veic zemes privatizāciju, vai valsts akciju sabiedrība "Valsts nekustamie īpašumi", ja tā veic valsts zemes atsavināšanu, iesniedz iesniegumu tā novada domei, kuras teritorijā atrodas attiecīgā zeme. Iesniegumā norāda šīs zemes turpmākās izmantošanas mērķi. Iesniegumam pievienojams darījuma akta noraksts, izņemot gadījumus, kad zemes privatizāciju veic valsts īpašumu privatizāciju veicošā institūcija vai valsts zemes atsavināšanu - valsts akciju sabiedrība "Valsts nekustamie īpašumi".

 Novada dome iesniegumu izskata. Ja zemes turpmākās izmantošanas mērķis, kas norādīts iesniegumā, nav pretrunā ar novada pašvaldības teritorijas plānojumu vai lokālplānojumu, un ir ievēroti šā likuma [29. pantā](https://likumi.lv/ta/id/74241#p29) minētie ierobežojumi, novada dome 20 dienu laikā dod piekrišanu zemes iegūšanai īpašumā. Piekrišana noformējama izziņas veidā, kuru paraksta novada domes priekšsēdētājs. Izziņā norādāms arī darījuma rezultātā īpašumā iegūstamās zemes izmantošanas mērķis. Darījuma akts ir derīgs ierakstīšanai zemesgrāmatā tikai tad, ja tam pievienota minētā izziņa. Piekrišanas atteikumu darījuma pusēm ir tiesības pārsūdzēt tiesā.

Izvērtējot iepriekš minēto, pamatojoties uz Pašvaldību likuma 10. panta pirmās daļas 21. punktu, likuma „Par zemes privatizāciju lauku apvidos” 28., 29. un 30. pantu un Ozolnieku novada teritorijas plānojumu,

Jelgavas novada dome, atklāti balsojot,

**PAR** **– 14** balsis (Andris Ozoliņš, Artūrs Semjonovs, Dainis Liepiņš, Dina Tauriņa, Emīls Dobrājs, Gundars Liepa, Ģirts Neija, Ilze Vītola, Jānis Počs, Juris Lavenieks, Juris Razživins, Madars Lasmanis, Oskars Cīrulis, Vidmants Rinkuns);

**PRET – nav**;

**ATTURAS – nav**,

**nolemj:**

1. Piekrist, ka Argentīnas pilsonis Mauro Hernan Martinez, pamatojoties uz 2024. gada 16. februāra Nekustamā īpašuma pirkuma līgumu iegūst nekustamo īpašumu ar kadastra numuru 54660010059, Spartaka iela 21A, Ozolnieki, Ozolnieku pagastā, Jelgavas novadā, kas sastāv no zemes vienības 0,12 ha platībā ar kadastra apzīmējumu 54660010059, dzīvojamās ēkas ar kadastra apzīmējumu 54660010059001 un saimniecības ēkām ar kadastra apzīmējumiem 54660010059002, 54660010059003.
2. Jelgavas novada Īpašuma pārvaldei sagatavot izziņu par lēmuma 1. punktā minēto piekrišanu un Jelgavas novada domes priekšsēdētājam parakstīt minēto izziņu.
3. Jelgavas novada Īpašuma pārvaldei lēmumu un izziņu pēc to parakstīšanas nosūtīt Mauro Hernan Martinez Paziņošanas likumā noteiktajā kārtībā.

Lēmumu var pārsūdzēt viena mēneša laikā no tā spēkā stāšanās dienas Administratīvā procesa likumā noteiktajā kārtībā Administratīvā rajona tiesā.

Domes priekšsēdētājs M.Lasmanis